správa o účasti v komunitárnych programoch za rok 2008
colníctvo 2013

rezort	Ministerstvo financií Slovenskej republiky	
názov programu	Colníctvo 2013 (Customs 2013)	
trvanie (od-do)	1. 1. 2008 - 31. 12. 2013	
celkový rozpočet	180 000 eur pre finančný rok programu (1. 4. 2008 – 31. 3. 2009), čo predstavuje o 10 000 eur viac ako v roku 2007.
Celkový rozpočet zahrňuje aj čiastku 10 000 eur pre pilotný projekt „Linguistic support“.
V 1. finančnej obálke bolo poskytnutých 120 000 eur a v druhej finančnej obálke bolo poskytnutých 60 000 eur.	
právny základ	Rozhodnutie Európskeho parlamentu a Rady č. 624/2007/EC zo 23. mája 2007, ktorým sa ustanovuje akčný program pre colné správy v Spoločenstve (Colníctvo 2013)
http://eurlex.europa.eu/LexUriServ/LexUriServ.do?uri=OJ:L:2007:154:0025:0031:SK:PDF	
stručný popis a ciele	Program Customs 2013 sa usiluje o podporu, harmonizáciu a zosilnenie colnej spolupráce rozvojom elektronického colníctva a vývojom metód analýzy rizika, a to na základe štyroch hlavných cieľov programu:
•	Ochrana záujmov Spoločenstva 
Väčší dôraz na boj proti podvodom v colnej oblasti, pašovaniu, obchodu s falšovaným tovarom pomocou účinnej legislatívy a efektívnych nástrojov.
•	Uľahčovanie obchodu 
Iniciatíva automatizácie spracovania a výmeny informácií medzi colnými správami a obchodnými subjektmi. 
•	Rovnocenné výsledky a infraštruktúra
Colníctvo na princípe spoločného právneho základu, spoločných pracovných metód a informačných systémov.
•	Rozširovanie EÚ
Poskytovanie pomoci kandidátskym krajinám pred a po rozšírení EÚ.
Program Customs 2013, napĺňajúci svoje hlavné politické ciele pomocou efektívnych metód spolupráce všetkých zložiek zúčastňujúcich sa na fungovaní vnútorného trhu, zabezpečuje právny a finančný rámec pre: 
•	implementáciu elektronických systémov pre výmenu informácií medzi národnými administratívami,
•	implementáciu elektronických systémov zabezpečujúcich prechod k „bezpapierovému“ prostrediu pre komunikáciu colných administratív s obchodnou sférou,
•	školiace semináre pre colných špecialistov;
•	výmenné stáže (tzv. exchanges) v národných administratívach členských a kandidátskych krajín,
•	projekty benchmarkingu.
Plnenie cieľov sa zabezpečuje aj prostredníctvom 5 základných skupín, ktoré sú dané v pracovnej štruktúre programu (dokument TAXUD č. 1080/2002). Konkrétne ide o skupinu pre elektronické colníctvo, skupinu pre IT záležitosti, skupinu pracovných metód, skupinu pre vzdelávanie a skupinu pre vedecké colníctvo.
Colné riaditeľstvo SR má stále zastúpenie vo všetkých základných skupinách a člen každej skupiny sa zúčastňuje pracovných stretnutí danej skupiny zameraných na špecifickú problematiku.	
účasť v programe a koneční príjemcovia	Na programe participujú všetky členské štáty EÚ, Chorvátsko, Turecko, Srbsko a FYROM. Koneční príjemcovia programu v rámci colnej správy v Slovenskej republike sú všetky útvary colnej správy, teda Colné riaditeľstvo SR, colný kriminálny úrad a pobočky CKÚ a colné úrady a pobočky CÚ. Zároveň na programe môžu participovať aj zástupcovia iných orgánov štátnej správy a obchodnej sféry, za predpokladu že spĺňajú požiadavky stanovené pre účastníkov akcie.
V roku 2008 colná správa zabezpečila napĺňanie cieľov programu Customs 2013 účasťou svojich expertov na seminároch, workshopoch, pracovných návštevách, v pracovných a projektových skupinách.	
financovanie a spolufinancovanie	Financovanie programu Customs 2013 je zabezpečené z rozpočtu EÚ. Každá členská krajina má na tento program vyhradenú finančnú čiastku, tzv. finančnú obálku. Všetky aktivity uskutočnené v rámci programu Customs 2013 sú financované z vlastného rozpočtu programu na základe pridelených finančných kódov v súlade s finančnými pravidlami programu. 	
predchádzajúce/nasledujúce programy	Program Customs 2007 existuje od roku 1991, kedy bol prijatý na základe rozhodnutia Rady a Európskeho parlamentu č. 91/341 pod názvom MATTHAEUS. Od 1. 1. 1996 do 31. 12. 2000 sa realizoval pod názvom Customs 2000, po jeho skončení program pokračoval  od 1. 1. 2001 do 31. 12. 2002 na základe rozhodnutia Rady a Európskeho parlamentu č. 210/97 ako Customs 2002. Na základe dobrých skúseností získaných z predchádzajúcich programov, a to najmä z programu Customs 2002 bol na obdobie od 1. 1. 2003 do 31. 12. 2007 prijatý rozhodnutím Európskeho parlamentu a Rady č. 253/2003/EC program Customs 2007. Nástupníckym programom je už momentálne prebiehajúci program Customs 2013 (1. 1. 2008 – 31. 12. 2013).	
subjekty zodpovedné za riadenie a implementáciu programu v eú/sr	EÚ: DG TAXUD - v rámci DG TAXUD-u sú úlohy v riadiacom procese rozdelené nasledujúco: 
-	riaditeľstvá B a C (Units B/C) sú zodpovedné za všeobecnú politickú definíciu programu Customs 2013,
-	riaditeľstvo A (Unit A2) je zodpovedné za organizačné, finančné a administratívne riadenie programu a koordináciu implementácie politiky programu.
Od 1. 4. 2004 je riaditeľstvo A (Unit A2) zodpovedné za celkové riadenie programu Customs 2013:
-	riadenie rozpočtu, 
-	riadenie návrhov (politické aspekty programu),
-	riadenie činnosti (posúdenie/implementácia/vyhodnotenie),
-	follow-up a vyhodnotenie,
-	informačné riadenie.
 SR: Colné riaditeľstvo SR, medzinárodný odbor. 
 Za koordináciu aktivít programu a ich organizáciu v súlade s jeho pravidlami, napĺňanie jeho strategických cieľov na národnej úrovni zodpovedá národný koordinátor programu Customs 2013.	
počet projektov v roku 2008	Semináre 
Počet : 11
Účasť: 26 zástupcov colnej správy, 1 zástupca MF SR, 1 zástupca obchodnej sféry
Workshopy
Počet: 9
Účasť: 16 zástupcov colnej správy
Pracovné návštevy
Počet: 6
Účasť: 11 zástupcov colnej správy
Pracovné a projektové skupiny
Počet stretnutí: 100
Účasť: 159 zástupcov colnej správy, 3 zástupcovia iného rezortu
Monitorovacie návštevy
Počet: 3
Účasť: 5 zástupcovia colnej správy	
finančné údaje za rok 2008	Za rok 2008 čo je finančné obdobie programu od 1. 4. 2007 do 31. 3. 2008, colná správa vyčerpala 178 608 eur, čo predstavuje 99, 2 % čerpanie rozpočtu. 	
zhodnotenie realizácie programu v sr za rok 2008	Účasť slovenskej colnej správy na komunitárnom programe Európskej únie v roku 2008 možno hodnotiť pozitívne, nakoľko sa jej zástupcovia aktívne zúčastňovali programových aktivít organizovaných v rámci Akčného plánu. V oblasti implementácie a vývoja IT systémov sa Slovenská republika snaží dodržať termíny stanovené Komisiou a v súčasnosti neevidujeme v tejto oblasti žiadne problémy. Vzhľadom na vysokú flexibilnosť programu a jeho nástrojov má colná správa záujem aj naďalej sa zúčastňovať aktivít v rámci programu Customs 2013 a podieľať sa na dosahovaní jeho cieľov.